ตีโบที่ 1 เคานต์แห่งบลัว

ตีโบที่ 1 () หรือ จอมหลอกลวง () เป็นเคานต์ที่ 1 แห่งบลัว, ชาทร์ และชาโตเดิง เช่นเดียวกับเคานต์แห่งตูร์

  ประวัติ 

ตีโบที่ 1 เป็นบุตรชายของตีโบ เลอ วีเยอ แห่งบลัว ที่เป็นไวเคานต์แห่งตูร์ในปี ค.ศ. 908The Gesta Normannorum Ducum of William of Jumièges, Orderic Vitalis, and Robert of Torigni, Ed. & Trans. Elisabeth M.V. Van Houts (Clarendon Press, Oxford, 1992), pp. 56-7 n. 1 ภรรยาของตีโบ เลอ วีเยอ มารดาของตีโบที่ 1 คือ รีช็องด์ เดอ บูร์ฌ เหลนของรอร์กงที่ 1 เคานต์แห่งแมนK.S.B. Keats-Rohan, 'Two Studies in North French Prosopography', Journal of Medieval History, Vol. 20 (1994), p. 10 ตีโบที่ 1 ในตอนแรกเป็นข้าราชบริพารของอูกมหาราช ดยุคแห่งฝรั่งเศสThe Annals of Flodoard of Reims; 919-966, Ed. & Trans. Steven Fanning & Bernard S. Bachrach (University of Toronto Press, 2011), pp. 41-2 ราว ค.ศ. 945 พระเจ้าหลุยส์ที่ 4 ถูกชาวเหนือจับกุมตัวและส่งตัวให้อูกมหาราชที่ยกให้ตีโบเป็นคนดูแล หลังอยู่ในการดูแลของตีโบอยู่ราวหนึ่งปี พระเจ้าหลุยส์เจรจาต่อรองอิสรภาพโดยเสนอนครล็องให้อูกซึ่งอูกยกต่อให้ตีโบThe Annals of Flodoard of Reims; 919-966, Ed. & Trans. Steven Fanning & Bernard S. Bachrach (University of Toronto Press, 2011), p. 44 ตีโบเป็นเคานต์แห่งตูร์ในปี ค.ศ. 942, เป็นเคานต์แห่งบลัว และในปี ค.ศ. 960 เป็นเคานต์แห่งชาโตเดิงและชาทร์Pierre Riché, The Carolingians; A Family who Forged Europe,Trans. Michael Idomir Allen (University of Pennsylvania Press, Philadelphia, 1993), p. 264

น้องสาวของตีโบแต่งงานกับอาแล็งที่ 2 แห่งน็องต์ ดยุคแห่งเบรอตาญ ทำให้ตีโบมีอิทธิพลในแรนBernard S. Bachrach, Fulk Nerra the Neo-Roman Consul, 987-1040 (University of California Press, 1993), p. 7 ทว่าการเสียชีวิตของอาแล็งที่ 2 ก่อให้เกิดสุญญากาศในเบรอตาญและทำให้อ่อนแอต่อการรุกรานจากทั้งชาวนอร์มันและชาวอ็องฌูแว็งส์Bernard S. Bachrach, Fulk Nerra the Neo-Roman Consul, 987-1040 (University of California Press, 1993), p. 8 ตีโบจับมือกับฟูลก์ที่ 2 แห่งอ็องฌูที่ให้สิทธิ์เขาควบคุมโซมูร์ ป้อมยุทธศาสตร์ที่ตั้งอยู่ระหว่างแม่น้ำลัวร์กับแม่น้ำตูเอ คอยคุ้มกันชายแดนของอ็องฌู และยังให้ควบคุมอารามแซ็ง-ฟลอร็องนอกกำแพงของโซมูร์ ส่วนฟูลก์ที่เพิ่งเป็นม่ายก็ได้แต่งงานกับน้องสาวของตีโบ ภรรยาม่ายของอาแล็งแห่งน็องต์

ใน ค.ศ. 960 ตีโบอยู่ฝั่งตรงข้ามกับริชาร์ดที่ 1 แห่งนอร์ม็องดีและเริ่มต้นการทำสงครามอันยาวนานกับชาวนอร์มัน ใน ค.ศ. 961 ตีโบโจมตีอีฟโรซ์ ชาวนอร์มันตอบโต้ด้วยการโจมตีดุนัวส์ ในปี ค.ศ. 962 ตีโบทำการโจมตีรูอ็องแต่ล้มเหลว ชาวนอร์มันเผาชาทร์เป็นการตอบโต้ ตีโบยึดการควบคุมป้อมปราการแซ็งแตญ็องในลัวเรแชร์ในเวียร์ซงกับอ็องกียงในแบรี ช่วงที่อูก กาแปยังเยาว์วัย ตีโบสร้างความแข็งแกร่งให้กับชาทร์กับชาโตเดิง ในตอนที่เสียชีวิต ตีโบได้สร้างอำนาจอันกว้างใหญ่ไพศาลแถบแม่น้ำลัวร์ ครองความเป็นใหญ่ในฝรั่งเศสตอนกลาง

ราว ค.ศ. 943/44Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany, J. A. Stargardt, 1984), Tafel 46 ตีโบแต่งงานกับลีเยการ์ดแห่งแวร์ม็องดัว ภรรยาม่ายของวิลเลียมที่ 1 แห่งนอร์ม็องดีThe Normans in Europe, Ed. & Trans. Elisabeth van Houts (Manchester University Press, UK, 2000), p. 183 บุตรสาวของแอร์แบร์ที่ 2 เคานต์แห่งแวร์ม็องดัวกับฮิลเดอบร็องด์แห่งฝรั่งเศส พระธิดาของพระเจ้ารอแบร์ที่ 1 แห่งฝรั่งเศสDetlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band III Teilband 1 (Marburg, Germany, J. A. Stargardt, 1984), Tafel 49 พระเชษฐาร่วมบิดาของฮิลเดอบร็องด์คืออูกมหาราช ดยุคแห่งฝรั่งเศสDetlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany, J. A. Stargardt, 1984), Tafel 10

 ครอบครัว 

ลีเยการ์ด ภรรยาของตีโบ มีบุตรธิดากับเขา ดังนี้

 ตีโบ (เสียชีวิต ค.ศ. 962)
 อูก อาร์ชบิชอปแห่งบูร์ฌ (เสียชีวิต ค.ศ. 985)
 เอิด (เสียชีวิต ค.ศ. 995) สืบทอดตำแหน่งต่อจากบิดาเป็นเคานต์แห่งบลัว
 อีลเดอการ์ด แต่งงานกับบูชาร์ เดอ แบร ลอร์ดแห่งมงมอร็องซี
 แอมา (เสียชีวิตหลังปี ค.ศ. 1003) แต่งงานกับกีโยมที่ 4 แห่งอากีแตน

 อ้างอิง 

ข้อมูล

หมวดหมู่:เคานต์แห่งตูร์
หมวดหมู่:เคานต์แห่งบลัว
หมวดหมู่:เคานต์แห่งชาทร์
หมวดหมู่:ราชวงศ์บลัว